גבריאל בוריץ'

גבריאל בוריץ' פונט (בספרדית: Gabriel Boric Font; נולד ב-1 בפברואר 1986) הוא פוליטיקאי צ'יליאני ונשיא צ'ילה.

בוריץ' הוא הנשיא הצעיר ביותר בהיסטוריה של צ'ילה והשני הצעיר ביותר בעולם, וכמו כן לנשיא שנבחר עם מספר הקולות הגבוה ביותר בהיסטוריה של צ'ילה.<ref name="bbc 2021"></ref><ref name="yahoo 2021"></ref>

== ביוגרפיה ==
גבריאל בוריץ' נולד בפונטה ארנס בשנת 1986. הוא בנם של לואיס בוריץ', מהנדס כימי ממוצא קרואטי שעבד למעלה ב-40 שנה ב-Empresa Nacional del Petróleo (חברת הנפט הלאומית של צ'ילה),<ref></ref> ומריה סולדד פונט אגילרה, ממוצא קטלאני.<ref></ref><ref></ref>

בוריץ' למד בבית הספר הבריטי בעיר הולדתו.<ref></ref><ref></ref> בשנת 2004 עבר לסנטיאגו כדי ללמוד בבית הספר למשפטים של אוניברסיטת צ'ילה.<ref></ref>

=== פוליטיקה סטודנטיאלית ===
בשנית 1999 ו-2000, השתתף בוריץ' בהקמה מחדש של פדרציית תלמידי בתי הספר התיכוניים בפונטה ארנס.<ref name="bcn"></ref> בזמן לימודיו באוניברסיטה הוא הצטרף למפלגת השמאל האוטונומי (Izquierda Autónoma). בנוסף, הוא היה יועץ של אגודת הסטודנטים של המחלקה למשפטים בשנת 2008, והפך לנשיאה ב-2009, כאשר הוביל מחאה בת 44 ימים נגד הדיקן.<ref></ref> הוא גם ייצג סטודנטים בסנאט של האוניברסיטה (גוף רגולטרי באוניברסיטת צ'ילה שמורכב מנציגי הסטודנטים והסגל האקדמי) משנת 2010 עד 2012.<ref></ref>

בוריץ' היה מועמד להנהגת פדרציית הסטודנטים של אוניברסיטת צ'ילה (FECH) בבחירות של דצמבר 2011. הוא ניצח בבחירות ונבחר לנשיא עם 30.52% מהקולות, כשהוא גובר על הנשיאה המכהנת, קמילה ואייחו, שהתמודדה מטעם המפלגה הקומוניסטית.<ref></ref>

בתקופת כהונתו התמודד בוריץ' עם החלק השני של מחאות הסטודנטים, והפך לאחד הדוברים הראשיים של ה-FECH.<ref></ref> ב-2012 הוא נכלל ברשימת 100 המנהיגים הצעירים של צ'ילה, שפורסמה על ידי המגזין "El Mercurio".<ref></ref>

=== חבר בית הנבחרים (2014–2022) ===
ב-2013 התמודד בוריץ' כמועמד עצמאי בבחירות לבית הנבחרים, הבית התחתון של של הקונגרס הלאומי של צ'ילה, לייצג את מחוז הבחירה 60 (כיום מחוז 28), הכולל את מחוז מגאיאנס ואנטארקטיקה צ'ילנה בדרום צ'ילה בו שוכנת פונטה ארנס. בוריץ' נבחר עם 15,418 קולות (26.18%), המספר הגבוה ביותר שקיבל מועמד באזור.<ref name=diputado></ref><ref></ref> התקשורת הדגישה את העובדה שבוריץ' נבחר כמועמד עצמאי,<ref></ref> ובכך פרץ בהצלחה את הפוליטיקה הדו-מפלגתית של צ'ילה.<ref></ref><ref></ref><ref></ref><ref></ref>

בוריץ' הושבע כחבר בית הנבחרים ב-11 במרץ 2014.<ref name="bcn" /> במהלך כהונתו הראשונה ישב בוריץ' בוועדה לזכויות אדם ולעמים הילידיים, בוועדה לאזורי קצה ולאנטארקטיקה צ'ילנה ובוועדת העבודה והביטוח הלאומי.<ref name="bcn" />

בשנת 2017, נבחר בוריץ' בשנית כחבר בית הנבחרים מטעם אזור מגאיאנס עם 18,626 קולות (32.82%),<ref name=":1"></ref> שהיה מספר הקולות השני בגובהו במדינה באותו זמן.<ref name="bcn" /> הוא ישב בוועדה לאזורי קצה ולאנטארקטיקה צ'ילנה ובוועדת חוקה, חקיקה, צדק ורגולציה.<ref name="bcn" />

=== הבחירות לנשיאות 2021 ===
בוריץ' היה מועמד בבחירות לנשיאות צ'ילה ב-2021. ב-18 ביולי 2021, ניצח בוריץ' בבחירות המקדימות של ברית Apruebo Dignidad, קואליציה של מפלגות שמאל שהוקמה לרגל הבחירות, עם 60% מהקולות.<ref name=":0"></ref> הוא הגיע למקום השני בסיבוב הראשון וב-19 בדצמבר 2021 ניצח בוריץ' את מועמד הימין חוסה אנטוניו קאסט בסיבוב השני של הבחירות לנשיאות עם 55.85% מהקולות.<ref name="bbc 2021" /> הושבע כנשיא צ'ילה ב-11 במרץ 2022.<ref name="yahoo 2021" />

בשנת 2022 נכלל ברשימת טיים 100.<ref></ref>

== קישורים חיצוניים ==

* 

* 

* 
* 

== הערות שוליים ==

קטגוריה:נשיאי צ'ילה
קטגוריה:פוליטיקאים צ'יליאנים
קטגוריה:פוליטיקאים נכים
קטגוריה:אנטי-ציונים
קטגוריה:צ'יליאנים שהופיעו ברשימת טיים 100
קטגוריה:צ'יליאנים ממוצא קרואטי
קטגוריה:אישים ממוצא ספרדי
קטגוריה:צ'יליאנים שנולדו ב-1986